Σειρά μυθοπλασίας. Μέρη, πρόσωπα, γεγονότα είναι φανταστικά.
Η Σο Γιανγκχί δολοφόνησε τον Κανγκ Τσιμόκ.
Γιατί έλαβα κι άλλο κομμάτι;
Ο Κανγκ Τσιμόκ δεν είναι θύμα στους φόνους του παζλ.
Η Σο Γιανγκχί σκότωσε τον Κανγκ Τσιμόκ.
Δεν είναι η Σο Γιανγκχί.
Τι είναι; Τι μου διαφεύγει;
ΤΑ ΕΝΝΕΑ ΚΟΜΜΑΤΙΑ ΤΟΥ ΠΑΖΛ
Γιατί ήρθατε τόσο νωρίς;
Βρομάτε αλκοόλ.
Πίνατε όλο το βράδυ;
Πάντα νωρίς έρχομαι.
Εσύ γιατί ήρθες νωρίς;
Ήξερε ακριβώς πού διαμελίστηκε το πτώμα.
Αυτός που το έστειλε είναι ο πραγματικός δράστης.
Αυτά τα στοιχεία δεν δημοσιοποιήθηκαν.
Μη βγάζεις βιαστικά συμπεράσματα. Τα ΜΜΕ οργίασαν.
Οποιοσδήποτε μπορούσε να τα μάθει.
Αποκλείεται. Είναι οι ακριβείς τομές απ' την έκθεση νεκροψίας.
Δεν βγήκαν στις ειδήσεις.
Φαίνεται σαν να έκανε νέα σημάδια σε παλιό σκίτσο.
Ακριβώς. Άρα, ο Κανγκ Τσιμόκ
ήταν εξαρχής ο στόχος του δολοφόνου.
Γιατί δεν τον σκότωσε ο ίδιος;
Ήταν σκόπιμο; Του άρεσε πιο πολύ να βλέπει τον φόνο;
Κόψε λίγο. Άσε με να σκεφτώ.
- Ένα πράγμα είναι ξεκάθαρο. - Ποιο πράγμα;
Τα πρόσωπα σ' αυτά τα κομμάτια
είναι θύματα κατά συρροή φόνων.
Το όπλο, ο ψίθυρος
και το περιβραχιόνιο.
Γιατί δεν τον σκότωσε ο ίδιος;
Να μας λέει αυτό
το κίνητρο του εγκλήματος;
Χαίρομαι που σε ξαναβλέπω. Πώς είσαι;
Κι εγώ χαίρομαι που σε βλέπω. Είχα αρχίσει να βαριέμαι εδώ.
Δεν ξέρω.
Πρώτη φορά το βλέπω αυτό.
Αλλά δείχνει ακριβώς πού έκοψα το πτώμα του.
Μου λες, δηλαδή,
ότι δεν ήμουν η μόνη που ήθελε να σκοτώσει τον άντρα μου;
Ναι. Είχες νιώσει ποτέ ότι σε παρακολουθούσαν;
Μάλλον ήξερε ότι θα σκότωνες τον Κανγκ Τσιμόκ.
Δεν ήξερα ότι είχα θεατή.
Μήπως στην τεχνητή λίμνη;
Νομίζω ότι κάποιος ήταν εκεί.
Ποιος ήταν όμως;
Έχω την ικανότητα να διαισθάνομαι τους γύρω μου.
Αλήθεια, πώς βρέθηκε η βαλίτσα;
Νόμιζα ότι την είχα πετάξει μακριά.
Αφήσατε ίχνη από ρόδες στην είσοδο της τεχνητής λίμνης.
Αφού αυτός κι εγώ
κουβαλήσαμε τη βαλίτσα στα χέρια.
Γεια.
ΠΕΡΙΜΕΤΡΟΣ ΑΣΤΥΝΟΜΙΑΣ
- Αιτία θανάτου; - Γεια.
Από το κόκκινο πρήξιμο στο στόμα
και την όψη του εμετού,
η αιτία θανάτου είναι δηλητηρίαση.
Ώρα θανάτου;
Μεταξύ 01:00 και 03:00.
Ήταν νεκρός όταν λάβαμε την κλήση.
Όπλο, ψίθυρος, περιβραχιόνιο...
Τι προσπαθεί να πει;
Χαίρομαι που σας βλέπω. Τελείωσε η Σήμανση;
Ναι.
Πώς πάει η ψυχοθεραπεία;
Προτιμώ τη δρα Λι από τον δρα Χουάνγκ.
Ορίστε;
Τι; Ψυχοθεραπεία;
Τι ψυχοθεραπεία; Τι λέει;
Τίποτα.
Τι;
Γεια σας. Πώς είστε;
Δεν σας βλέπω καλά.
Πάλι εσύ.
Δεν χαίρεσαι που με βλέπεις;
Πώς κι από εδώ, κυρία Γιουν;
Κι εγώ αναρωτιέμαι.
Τι δουλειά έχει μια αναλύτρια σε μια απλή υπόθεση;
Ήρθα από προσωπική περιέργεια.
Μπορώ να ρίξω μια ματιά;
Δεν μπορώ;
Πού είναι αυτοί που ήπιαν με το θύμα;
Ο Σαν είναι στο τμήμα
και παίρνει κατάθεση απ' αυτόν που ειδοποίησε για τον θάνατο.
Οι άλλοι δύο είναι με τον Γιονγκχά.
Έκαναν κι οι τρεις τοξικολογικές, αλλά βγήκαν αρνητικές.
Θα έλεγχα τις κάμερες ασφαλείας.
Θα έρθω μαζί σου.
Κάρι.
Γιατί αργείς τόσο;
Τι εννοείς;
Ακόμα να με αναλύσεις; Τόσο δύσκολη περίπτωση είμαι;
Θα τα πούμε αργότερα.
Υπάρχει μόνο μία είσοδος.
Κι η κάμερα ασφαλείας είναι στραμμένη σ' αυτή.
Ο φόνος με δηλητήριο έγινε σε εντελώς κλειστό χώρο.
Δεν είναι λογικό.
Αυτό που περιείχε το δηλητήριο δεν έχει βρεθεί.
Δεν θα το έκαναν σε κοινή θέα.
Θα πρόσθεσαν το δηλητήριο από πριν.
Έβαλαν το θύμα να πιει το δηλητηριασμένο σότζου,
χωρίς καμιά υποψία ή αντίσταση.
Είναι ένας φόνος που απαιτεί σχολαστικό σχεδιασμό.
Σχολαστικός σχεδιασμός.
Συναισθηματική εγκράτεια. Φοβερός αυτοέλεγχος.
Τα χαρακτηριστικά του υπόπτου στους φόνους του παζλ.
Μπορείτε να ζουμάρετε;
Προχωρήστε το μπροστά γρήγορα.
Μόνο οι τρεις μπήκαν και βγήκαν.
Ας τους μιλήσουμε.
Στην αρχή, νόμιζα ότι κοιμόταν.
Όταν ξύπνησα, ήταν οκτώ...
Όχι, ήταν επτά το πρωί.
Τον κούνησα για να τον ξυπνήσω
γιατί είχαμε δουλειά.
Αλλά κάτι δεν πήγαινε καλά.
Δεν ξυπνούσε, γι' αυτό του τράβηξα το χέρι.
Αλλά το χέρι του
ήταν παγωμένο.
Αναρωτήθηκα τι είχε πάθει
και κοίταξα από κοντά το πρόσωπό του.
Δεν ανέπνεε,
οπότε κάλεσα αμέσως ασθενοφόρο.
Ο Γιονγκχάν γύρισε χθες στη δουλειά,
και το γιορτάσαμε πίνοντας ένα ποτό.
Αρχίσαμε να πίνουμε μετά τη δουλειά, γύρω στις οκτώ.
Η γυναίκα μου μου φώναζε να γυρίσω σπίτι.
Της έλεγα ότι θα γυρίσω.
Τσακωθήκαμε στο τηλέφωνο, και πήγα σπίτι.
Στη μία το πρωί.
Ποιος αγόρασε τα ποτά;
Εγώ αγόρασα μακγκόλι και σότζου.
Δεν πίνω σότζου συνήθως.
Αγόρασα και μια κονσέρβα ροδάκινα,
κίμτσι, φιστίκια κι άλλα τέτοια πράγματα.
Ο Τζονγκτσόλ έφερε στιγμιαία νουντλς,
και φάγαμε όλοι.
Μετά...
Δεν θυμάμαι ακριβώς τι ώρα ήταν,
αλλά όταν γύρισα από το μπάνιο,
είδα τον Γιονγκχάν και τον Τζονγκτσόλ να κοιμούνται,
αλλά ο Γκαμπτζέ είχε φύγει.
Αφού δεν είχα κανέναν να πιω,
πήγα σπίτι.
Όταν γύρισα το πρωί για να χτυπήσω κάρτα...
ο Γιονγκχάν...
ήταν νεκρός.
Δηλαδή,
τον δηλητηρίασαν επίτηδες;
Οι καταθέσεις τους και τα πλάνα επιβεβαιώνονται.
Αλλά ποιος από τους τρεις το έκανε;
Όλοι λένε την αλήθεια.
Δούλευαν με τον Γιονγκχάν τουλάχιστον 15 χρόνια.
Χθες ο Γιονγκχάν γύρισε στη δουλειά μετά από έναν χρόνο.
Λες και περίμεναν να γυρίσει για να τον σκοτώσουν.
Βρήκατε την οικογένεια του θύματος;
Όσο γι' αυτό, κύριε,
η γυναίκα του πέθανε πριν πέντε χρόνια. Πέρυσι πέθανε κι ο γιος του,
οπότε ήταν μόνος.
Μην τα παρατάς κιόλας.
Εντόπισε αδέρφια ή συγγενείς του και ενημέρωσέ τους.
Μάλιστα.
Πρώτα τηλεφωνούμε στην οικογένεια όταν συμβαίνει κάτι κακό, σωστά;
Δεν θα κάνατε το ίδιο;
Ασθενοφόρο καλείς, όταν κάποιος είναι αναίσθητος.
Έχετε δίκιο.
Αλλά ο άντρας μου έπαθε τέτοιο σοκ, που το μυαλό του σταμάτησε να δουλεύει.
Όμως, με πήρε και μου είπε
ότι ο Γιονγκχάν ήταν αναίσθητος.
Επαναλάμβανε συνεχώς τα ίδια,
και του είπα να συνέλθει και να καλέσει ασθενοφόρο.
Κι αυτό έκανε.
Δεν το έκανε ο άντρας μου.
Τι δεν έκανε;
Δεν θα έκανε ποτέ κάτι τέτοιο, σε κανέναν.
Η αιτία θανάτου δεν έχει επιβεβαιωθεί.
Μάλλον ξέρετε πιο πολλά από εμάς.
Φυσικά, είμαστε παντρεμένοι.
Πώς να μην ξέρω;
Και για να ξέρετε,
ο άντρας μου δανείστηκε χρήματα απ' τον Γιονγκχάν,
αλλά τον ξεπλήρωσε.
Δεν θέλω υποψίες χωρίς λόγο.
Ποιος το είπε αυτό;
Ο Γκαμπτζέ ή το κάθαρμα ο Ντοκμούν;
Σίγουρα ήταν ο Ντοκμούν.
Είναι αλήθεια.
Χρωστούσα λεφτά στον Γιονγκχάν.
Αλλά τον ξεπλήρωνα κάθε μήνα
κι έμεναν μόνο τρία εκατομμύρια γουόν.
Λέτε να τον σκότωσα γι' αυτό;
Τότε, γιατί ξεπλήρωσα τα επτά εκατομμύρια;
Για ηλίθιο με περνάτε;
Για να είμαστε ειλικρινείς,
το κάθαρμα ο Ντοκμούν είναι ο βασικός ύποπτος.
Το σότζου δεν ήταν το θέμα;
Το κάθαρμα ο Ντοκμούν έβγαλε το σότζου από το ψυγείο, εντάξει;
Και το κάθαρμα δεν ήπιε καθόλου!
Και μετά με ξύπνησε για να μου πει
ότι πάει σπίτι.
Συνήθως φεύγει χωρίς να πει λέξη. Γιατί μου το είπε;
Εσείς γιατί λέτε;
Ήθελε γαμημένο άλλοθι ή όπως το λέτε.
Κι επιπλέον, γαμώτο...
Εκείνο το κάθαρμα ο Ντοκμούν
μας μάζεψε να πιούμε μαζί.
Τα έχω πάρει στο κρανίο, γαμώτο.
Ξέρετε τον κύριο Λι Ντοκμούν;
Ναι, τον ξέρω.
Χθες αγόρασε τρία μπουκάλια σότζου,
τρία μπουκάλια μακγκόλι, χοιρινά ποδαράκια
και λίγο τηγανητό κίμτσι.
Είναι ενδιαφέρον που τα θυμάστε όλα.
Χθες ήταν.
Έρχεται συχνά εδώ.
Συνήθως αγοράζει μόνο μακγκόλι.
Όταν πήρε σότζου και φαγητό,
αναρωτήθηκα τι τον έπιασε.
Τι ώρα ήταν;
Μια στιγμή.
Ήταν 7:42 μ.μ.
Αγόρασε και πολλά άλλα.
Φιστίκια, κονσέρβα ροδάκινο, βούτυρο κακάο και υγρά μαντηλάκια.
Ο Ντοκμούν δεν μπήκε στην αίθουσα διαλείμματος στις 20:16;
Σωστά.
Του πήρε 34 λεπτά.
Για πέντε λεπτά περπάτημα.
Επιβεβαίωσαν την αιτία θανάτου, αστυνόμε Γιανγκ.
Ήταν δηλητηρίαση από νικοτίνη.
- Νικοτίνη; - Μάλιστα.
Επίπεδο νικοτίνης στο αίμα πάνω από 3,7 μιλιγκράμ είναι θανατηφόρο,
και το επίπεδο του Γιονγκχάν ήταν 5,9 μιλιγκράμ.
Επίσης, βρέθηκαν ίχνη νικοτίνης σ' ένα μισοάδειο μπουκάλι σότζου.
Οι Λι Ντοκμούν, Γιο Τζονγκτσόλ και Κιμ Γκαμπτζέ βγήκαν αρνητικοί σε δηλητήριο.
Πήραν απ' το νοσοκομείο.
Τότε,
μόνο ο Γιονγκχάν ήπιε νικοτίνη.
Ναι, έτσι φαίνεται.
Τώρα θυμήθηκα.
Ο Κιμ Γκαμπτζέ δεν ατμίζει;
Ναι.
Ο κουνιάδος του έχει μαγαζί με ατμιστές.
Σκεφτείτε λιγάκι, εντάξει;
Αν πραγματικά...
Αν ήθελα να σκοτώσω τον Γιονγκχάν...
Στη θέση μου, θα χρησιμοποιούσατε νικοτίνη;
Συχνά χρησιμοποιούμε αυτό που ξέρουμε.
Δεν είμαι εγώ, εντάξει;
Μάλιστα, θα πεταγόμουν μόνο για λίγο.
Αλλά ο Γιονγκχάν μού ζήτησε να μείνω,
γι' αυτό άργησα να πάω.
Αν είναι δυνατόν.
Μια στιγμή.
Ρωτήστε τον Τζονγκτσόλ
για τα λεφτά που χρώσταγε στον Γιονγκχάν. Δεν τα είχε ξεπληρώσει ακόμα.
Ήταν μαζί του μέχρι το τέλος.
Με λίγα λόγια,
ο Γκαμπτζέ αγόρασε μεγάλη ποσότητα νικοτίνης πριν έναν μήνα.
Ο Τζονγκτσόλ ήταν με το θύμα ως το τέλος και του χρωστούσε λεφτά.
Ο Ντοκμούν πρέπει να λογοδοτήσει για 34 λεπτά,
έφερε το σότζου με τη νικοτίνη
και δεν ήπιε σότζου εκείνο το βράδυ.
Ο Γκαμπτζέ υποψιάζεται τον Τζονγκτσόλ
και ο Τζονγκτσόλ τον Ντοκμούν. Σωστά;
Ο Ντοκμούν το 'κανε.
Ακούστε.
Το σότζου ήταν το όργανο του εγκλήματος
και μόνο ο Ντοκμούν άγγιξε το σότζου.
Το αγόρασε, το έβγαλε απ' το ψυγείο
και δεν το ήπιε.
- Συμφωνώ με τον Σουκουάνγκ. - Εντάξει.
Και με προβληματίζουν τα 34 λεπτά.
Κανείς δεν τον είδε ούτε του τηλεφώνησε τότε.
Δώσε.
Αν είναι έτσι,
τι κίνητρο είχε;
Τι;
Συμφωνώ μαζί σας
ότι ο Ντοκμούν είναι ο πιο πιθανός ύποπτος,
αλλά τι κίνητρο είχε;
Ο Γιονγκχάν ήταν εσωστρεφής,
αλλά αγαπούσε τους φίλους του και τους έκανε δώρα την Πρωτοχρονιά.
Για τον Ντοκμούν, ήταν σαν αδερφός από την ίδια πόλη.
Τα πήγαιναν πολύ καλά.
Η υπαστυνόμος Γιουν ποιο νομίζει ότι είναι το κίνητρο;
Αναρωτιέμαι τι σκέφτεται.
Ρε συ.
Γιατί το ρωτάς αυτό;
Θέλουμε μόνο μια ομολογία
κι ένα κάθαρμα στη φυλακή.
Είσαι ντετέκτιβ, όχι αναλυτής.
Δεν βρίσκω το κίνητρο.
Πότε συμβαίνει αυτό συνήθως;
Ίσως σου λείπουν πληροφορίες.
Λάθος απάντηση.
Από πότε βασίζεται στις πληροφορίες; Μόνο τον τόπο εγκλήματος χρειάζεται.
Ο τόπος του εγκλήματος ήταν το πρόβλημα;
Κι εσύ λάθος απάντηση.
Δεν υπάρχουν λάθος τόποι εγκλήματος, μόνο πειραγμένοι.
Καλά λέτε.
Ίσως μοιάζει με την υπόθεση του Κανγκ Τσιμόκ.
Αλλοίωση τόπου εγκλήματος.
Αστυνόμε Γιουν,
είστε ιδιοφυΐα.
Γι' αυτό είμαι επικεφαλής.
Τι κάνεις εδώ, Κάρι;
Σκέφτηκα ότι θα σε βρω εδώ.
Ξέρεις γιατί οι άνθρωποι σκοτώνουν ανθρώπους;
Κάποιοι σκοτώνουν επειδή ένας άγνωστος δεν τους έδωσε 1.000 γουόν.
Άλλοι σκοτώνουν επειδή ακούνε γελάκια
και νιώθουν προσβεβλημένοι.
Πιστεύεις ότι το έκανε ένας απ' αυτούς τους τρεις;
Εσύ δεν το πιστεύεις;
Ποιο είναι το κίνητρο;
Μπορεί να μην υπάρχει.
Τον ανάγκασαν να πιει σότζου με νικοτίνη.
Πρέπει να είχαν κάποιο κίνητρο.
Κρυφό κίνητρο υπάρχει, ανύπαρκτο, όχι.
Έξυπνο αυτό. Το διάβασες σε μυθιστόρημα μυστηρίου;
Έχεις διαβάσει το βιβλίο Η Σοφίτα με τις Αράχνες της Άγκαθα Κρίστι;
Όχι.
Είναι ένα μυστήριο για φόνο "κλειδωμένου δωματίου".
Όλοι οι συγγενείς είχαν κίνητρο για φόνο.
Ξέρεις ποιος σκότωσε τον παππού;
Δεν θέλω να σ' το χαλάσω.
Πες μου. Δεν σκοπεύω να το διαβάσω.
Η 12χρονη εγγονή του ήταν η δράστης.
Η ηλικία της έκρυβε το κίνητρο.
Κάποιος που δεν θα υποπτεύονταν ποτέ
ήταν τελικά ο δράστης.
Βαρετό.
Σήμερα σκοτώνουν και πιο μικρά παιδιά.
Ίσως είναι ξεπερασμένο.
Για άκου κι αυτό, τότε.
Το 1841
εκδόθηκε το Οι Φόνοι της Οδού Μοργκ,
το πρώτο μυστήριο του Έντγκαρ Άλαν Πόε.
Ξέρεις ποιος έκανε τον φόνο "κλειδωμένου δωματίου";
Ένας ουρακοτάγκος.
Όχι ότι δεν το ήξερα,
αλλά δεν είσαι φυσιολογικός.
Θέλω να πω
ότι οι υποθέσεις δολοφονίας είναι πάντα γεμάτες εκπλήξεις.
Πήρες κι άλλο κομμάτι παζλ;
Ακολούθησε με.
Πού πάμε;
Τι κάνεις...
ΚΙΜ ΓΚΑΜΠΤΖΕ
Ορίστε.
ΚΙΜ ΓΚΑΜΠΤΖΕ
Κύριε Κιμ Γκαμπτζέ,
γιατί σκοτώσατε τον Τσόι;
Έλα τώρα. Τι κάνουμε;
Γιατί σκότωσες τον Γιονγκχάν;
Αν ήμουν ο Γκαμπτζέ;
Ο Τσόι Γιονγκχάν...
Ο Γιονγκχάν
πήρε προαγωγή πριν από μένα.
Αν και ξεκίνησα πολύ νωρίτερα.
Σου την έλεγε γι' αυτό ο Γιονγκχάν;
Ο Γιονγκχάν δεν ήταν τέτοιος τύπος,
αλλά ίσως ένιωσα λίγο κατώτερος γι' αυτό.
Σαν τον κύριο Κιμ Χανσέμ;
Ναι.
Τι; Γιατί να νιώθω κατώτερος εγώ;
Ο Γκαμπτζέ δεν θα ενεργούσε από το αίσθημα κατωτερότητάς του.
Ήταν αναποφάσιστος
και πάντα ρωτούσε τη γυναίκα του τι να φάει το μεσημέρι.
Και ο Γιονγκχάν ήταν ο μόνος
που πρότεινε τον Γκαμπτζέ για προαγωγή.
Δεν θα κέρδιζε τίποτα αν τον σκότωνε. Δεν έχει κίνητρο.
ΓΙΟ ΤΖΟΝΓΚΤΣΟΛ
Έλεος.
Αν ήμουν ο Γιο Τζονγκτσόλ...
Οικονομικά προβλήματα.
Βλέπετε ότι του χρωστάω μόνο τρία εκατομμύρια γουόν!
Είμαι αθώος!
Ξεπλήρωσε, όμως, το περισσότερο χρέος του. Έχει όντως κίνητρο;
Δεν είναι το ποσό το θέμα.
Είναι το πώς ένιωθε για το χρέος του.
Βάσει του χαρακτήρα του, ο Γιονγκχάν δεν θα τον πίεζε
ούτε θα του χρέωνε υψηλό τόκο.
Συνεπώς...
απομένει μόνο ο βασικός ύποπτος της ομάδας σου,
ο Λι Ντοκμούν.
Ο καθένας θα με υποπτευόταν,
αφού δεν ήπια σότζου εκείνη τη νύχτα.
Έβγαλα το σότζου με τη νικοτίνη από το ψυγείο
και έλειπα 34 λεπτά.
Θες να μάθεις
τι έκανα τότε;
Τι κάνεις;
Σταμάτα.
Λες ότι είχε ερωμένη;
Ακριβώς.
Ήταν με την ερωμένη του, που δούλευε στο εργοστάσιο.
Γι' αυτό πήρα βούτυρο κακάο
και δεν φορούσα τη βέρα μου.
Ιδιωτικός ντετέκτιβ είσαι;
Πώς ξέρεις ότι είχε εξωσυζυγική σχέση;
Ήξερε, άραγε, ο Γιονγκχάν για τη σχέση τους;
Ίσως είπε στον Ντοκμούν να σταματήσει
και τον τσάντισε επειδή ανακατεύτηκε.
Ωστόσο, ο Ντοκμούν, δεδομένης της παρορμητικότητας του,
θα είχε δείξει προειδοποιητικά σημάδια.
Αλλά δεν συνέβη κάτι τέτοιο.
Ούτε ο Ντοκμούν είναι.
Πες μου αν έλαβες κι άλλο κομμάτι παζλ.
Σχολαστικός σχεδιασμός, συναισθηματική εγκράτεια και φοβερός αυτοέλεγχος.
Ταιριάζουν απόλυτα με τα χαρακτηριστικά του υπόπτου των φόνων του παζλ.
Έλαβες κομμάτι ή όχι;
Αλήθεια,
το μπουκάλι σότζου με τη νικοτίνη
από πότε λες να ήταν στο ψυγείο;
Ποιος ξέρει;
Η κάμερα ασφαλείας ξαναρχίζει να γράφει κάθε εβδομάδα.
Κι αν κάποιος είχε βάλει το μπουκάλι στο ψυγείο
κάποια στιγμή νωρίτερα;
Κι έκανε τους τρεις να υποπτεύονται και να τσακώνονται,
ενώ παρακολουθούσε από μακριά;
Για να μάθουμε γιατί πέθανε ο Γιονγκχάν,
πρέπει να ψάξουμε πέρα από αυτούς τους τρεις.
Υπάρχει περίπτωση
ο Γιονγκχάν να πέθανε αντί του Ντοκμούν, του Τζονγκτσόλ ή του Γκαμπτζέ.
Υπάρχει περίπτωση να πέθανε λάθος άτομο;
Δεν πρέπει να το αποκλείσουμε αυτό.
Ο πραγματικός δράστης μπορεί να κρατούσε κακία
και στους τέσσερις.
Πέρα από Γιονγκχάν, Ντοκμούν, Τζονγκτσόλ και Γκαμπτζέ,
μόνο ένα άτομο μπήκε στην αίθουσα τη βδομάδα που πέρασε.
Ο επιστάτης, ο Γιομ Ντονγκχάν.
Ορίστε το βίντεο.
Μπήκε πριν από πέντε μέρες,
πριν τρεις μέρες
και μία μέρα πριν το συμβάν.
Είχε τίποτα μέσα στον κουβά;
Λέει ότι τον ενοχλούσε που οι τρεις έπιναν στην αίθουσα διαλείμματος.
Παλιά ήταν εστία ξένων εργατών,
αλλά μετά έγινε χώρος διαλείμματος.
Το πρωί της υπόθεσης,
ο Τζονγκτσόλ συνάντησε τον κύριο Γιομ
κι αυτός του είπε
"Είσαι ακόμα ζωντανός".
Πηγαίνατε συχνά στην αίθουσα διαλείμματος.
Η δουλειά μου είναι.
Όπως ξέρετε,
είμαι επιστάτης.
Τι είχε μέσα ο κουβάς, εκτός από καθαριστικά;
Μόνο αυτά είχε μέσα.
Αγοράζετε συχνά νικοτίνη.
Επειδή
ατμίζω.
Αυτό μου το έδωσε
ο κύριος Τσόι Γιονγκχάν.
Ο κύριος Τσόι αγόρασε ατμιστή
όταν ο κουνιάδος του Γκαμπτζέ άνοιξε μαγαζί.
Αφού δεν κάπνιζε,
ο κύριος Τσόι με ρώτησε αν ήθελα να τον χρησιμοποιήσω.
Δεν εγκρίνατε το γεγονός ότι έπιναν στην αίθουσα;
Δεν μου άρεσε,
αλλά, ούτως ή άλλως,
είναι μέρος της δουλειάς μου.
Το πρωί που πέθανε ο Γιονγκχάν,
γιατί είπατε στον Τζονγκτσόλ
"Είσαι ακόμα ζωντανός";
Μιας κι ήταν πάντα στουπί στο μεθύσι,
εξεπλάγην που ήταν και μια φορά νηφάλιος.
Δεν ξέρω τι σας είπαν αυτοί οι τρεις,
αλλά δεν το έκανα εγώ.
Ο κύριος Τσόι ήταν καλός άνθρωπος.
Δεν τον σκότωσα.
Μήπως...
ξέρετε τι έγινε στο εργοστάσιο πριν έναν χρόνο;
Τι σε απασχολεί;
Ας πούμε
ότι σε σκότωσα εδώ μέσα.
Τι κίνητρο θα είχα;
Εμένα;
Αν με σκότωνες;
Αν με σκότωνες...
Τι να σου πω; Πιθανόν...
από περιέργεια;
Πώς το ήξερες;
Σε ξέρω πολύ καλά.
Γιατί δεν βρίσκω το κίνητρο;
Για κάποιον λόγο, δεν μπορώ.
Οι εγκληματίες αφήνουν ίχνη στον τόπο του εγκλήματος.
Ακόμα κι η προσπάθεια να καταστρέψουν στοιχεία δείχνει την προσωπικότητά τους.
Γιατί δεν μπορώ να δω τίποτα;
Πώς ήταν το θύμα;
Μέχρι τώρα, πάντα έβαζες τον εαυτό σου στη θέση του δράστη.
Αυτήν τη φορά, δες το αλλιώς.
Γίνε το θύμα και κοίτα τον δράστη στα μάτια.
"Ο δράστης δεν είχε κίνητρο να με σκοτώσει.
Τότε, γιατί πέθανα;
Αυτός είναι ο πραγματικός δράστης;"
Ξεκίνα από το μηδέν.
2η ΜΟΝΑΔΑ ΒΙΑΙΩΝ ΕΓΚΛΗΜΑΤΩΝ
ΠΡΟΣΩΠΙΚΑ ΣΤΟΙΧΕΙΑ ΘΥΜΑΤΟΣ
23-07-2018: ΣΥΖΥΓΟΣ ΑΠΕΒΙΩΣΕ 18-01-2022: ΓΙΟΣ ΑΠΕΒΙΩΣΕ
ΖΟΥΣΕ ΜΟΝΟΣ ΜΕΤΑ ΤΟΝ ΘΑΝΑΤΟ ΤΟΥΣ
Αυτό ήταν.
Έπρεπε να εστιάσουμε σ' αυτό απ' την αρχή.
Γιατί δεν μου είπες ότι ο γιος του πέθανε πέρυσι;
Σου έρχεται
καμιά καλή ιδέα;
Είναι πολύ καθαρό για σπίτι πενηντάρη που ζει μόνος.
Μοιάζει στημένο.
Το καθαρό και το οργανωμένο είναι διαφορετικά πράγματα.
Όλα εδώ είναι υπερβολικά οργανωμένα,
σαν να ετοιμαζόταν για μακρινό ταξίδι.
Μιλάς σαν ειδικός, Κάρι.
Κι αυτό από μυθιστόρημα μυστηρίου;
Ο φίλος που κάλεσα για φαγητό είχε τέτοιο σπίτι.
Ζούσε μόνος, χωρίς την οικογένειά του.
Έκανε απόπειρες αυτοκτονίας.
Όλα ήταν θέατρο.
Το κίνητρο το είχε το θύμα.
Ο γιος του Γιονγκχάν πέθανε πριν έναν χρόνο, σωστά;
Ρώτα αυτούς τους τρεις
αν ο Γιονγκχάν είχε λόγο να τους σκοτώσει.
Έχω μια ερώτηση και για τους τρεις σας.
Είχε λόγο ο Γιονγκχάν να σας σκοτώσει;
Με ακούσατε;
Λοιπόν.
Θα σας ξαναρωτήσω.
Τι σχέση έχετε με τον θάνατο του Ντονγκιόνγκ, του γιου του Γιονγκχάν,
πριν από έναν χρόνο;
Μου το είπε ο κύριος Γιομ, αλλά θέλω να ακούσω εσάς.
Τι έγινε στο εργοστάσιο πέρυσι τον χειμώνα;
- Ανυπομονώ να συνεργαστούμε. - Εντάξει.
- Ορίστε. - Ευχαριστώ.
Του είπα να ξεκουραστεί πριν το πανεπιστήμιο, αλλά δεν άκουγε.
Το γεγονός ότι δουλεύει για να πληρώσει τις σπουδές του
είναι αξιοθαύμαστο.
- Ευχαριστώ γι' αυτό. - Παρακαλώ.
Έμαθα ότι πήγες καλά στις εισαγωγικές.
Θα πετάς στα σύννεφα, Γιονγκχάν.
Κερνάς ποτό.
Φυσικά.
- Το υπόσχεσαι; - Ναι.
ΑΣΘΕΝΟΦΟΡΟ
Γρήγορα!
Από δω! Εδώ είναι!
Ο κύριος Τσόι έλειπε, δούλευε εκτός εργοστασίου.
Πήγαν τον γιο του στο νοσοκομείο,
αλλά είχε ήδη πεθάνει όταν έφτασε. Η κρίσιμη ώρα είχε περάσει.
Πιάστηκε στον ιμάντα μεταφοράς.
Ούτε κι εγώ ξέρω, όμως,
τι ακριβώς συνέβη.
Μόνο αυτοί οι τρεις ξέρουν.
- Μπορείς να το κάνεις μόνος; - Μάλιστα.
Κάνει να χρησιμοποιήσω σκούπα;
Πάντα χρησιμοποιούσαμε. Σπρώξε χωρίς να πιαστεί στον ιμάντα.
- Μη σπάσεις τη σκούπα. - Μάλιστα.
- Ξεκίνα. - Εντάξει.
Έρχομαι αμέσως. Ξεκινήστε εσείς.
Έχουμε αλκοόλ;
Κίμτσι, βραστό χοιρινό και μακγκόλι;
Ό,τι πρέπει.
Ώρα να ξεκινήσουμε!
Ναι!
Έλα, το φαγητό είναι ακόμα ζεστό.
Ορίστε.
Μπράβο για σήμερα.
- Γεια μας. - Γεια μας.
- Τέλειο. - Απίθανη γεύση.
Ντονγκιόνγκ!
Τι έγινε;
Όχι!
Κλείσ' το! Γρήγορα!
- Τράβα τον έξω! Έλα! - Προσπαθώ!
Ντονγκιόνγκ.
Ντονγκιόνγκ!
Πώς έγινε αυτό;
Ρε συ!
Γιατί τον άφησες μόνο;
Να καλέσουμε ασθενοφόρο.
- Να πάρει. - Μια στιγμή.
Τι είναι;
Να πάρουμε πρώτα το αφεντικό.
Τι είναι αυτά που λες;
Θυμάσαι τότε που ο Πακιστανός, ο Χασάν, έπαθε ατύχημα;
Το αφεντικό είπε να μην κάνουμε τίποτα μόνοι.
Πρέπει να τον ενημερώσουμε πρώτα!
Εντάξει. Έχεις δίκιο.
- Πάρε το αφεντικό. - Εντάξει.
Θεέ μου. Τι θα κάνουμε;
- Να προσπαθήσουμε να τον βγάλουμε; - Όχι!
Αν το κάνεις, θα μπλέξουμε.
Τι κάνουμε; Το αφεντικό δεν το σηκώνει.
Δεν το σηκώνει.
Πρώτον, δεν τον αφήσαμε ποτέ μόνο.
- Και δουλεύατε μαζί. - Εντάξει.
- Αλλιώς, θα απολυθούμε. - Εντάξει.
Ναι.
Το ατύχημα συνέβη από απροσεξία του.
- Δεν κάναμε κάτι κακό. - Εντάξει.
Σας απείλησε ποτέ με τον θάνατο του γιου του;
Ή ζήτησε χρήματα;
Όχι.
Ο Γιονγκχάν ήξερε ότι ήταν ατύχημα.
Δεν ήταν ένα απλό ατύχημα όμως.
Λες να μην το ήξερε;
Αναρωτιόμουν γιατί πέθανε ο Γιονγκχάν τη μέρα που γύρισε.
Νόμιζα ότι κάποιος από εσάς περίμενε εκείνη τη μέρα.
Αλλά ο Γιονγκχάν την περίμενε.
Τι εννοείτε;
Ο Γιονγκχάν πρέπει να σας μισούσε.
Πρέπει να ήθελε αίμα.
Αν ο γιος του δεν ήταν μόνος εκείνη τη μέρα,
κι αν είχατε καλέσει αμέσως ασθενοφόρο,
δεν θα έπινε σότζου με νικοτίνη.
Γιονγκχάν...
Πρέπει να συνέλθεις.
Άντε γαμήσου.
Αμάν.
Να σου βάλω ένα σφηνάκι.
Μας τελείωσε.
Είπα ότι θα πάω σπίτι σύντομα.
Πρέπει να απαντήσω.
Να πάρει.
Έλα...
Σου είπα, θα φύγω σε λίγο.
Πάω να φέρω κι άλλο αλκοόλ.
Θέλω να πάρω λίγο αέρα.
Έχει ένα μπουκάλι στο ψυγείο.
Πρέπει να φτάνει.
Είχε μπουκάλι εκεί μέσα;
Πιες εσύ.
Πρέπει να πάω στην τουαλέτα.
Για κάποιον που έπινε όλη νύχτα, τα ρούχα του ήταν πολύ περιποιημένα.
Όταν είδα το σπίτι του, τότε το συνειδητοποίησα.
Είχε καθαρίσει το σπίτι του λες και θα πήγαινε κάπου μακριά.
Τι σημασία είχε, αφού θα πέθαινε έτσι κι αλλιώς;
Το σπίτι του Γιονγκχάν ήταν σαν σκηνή παράστασης.
Δεν υπήρχε ούτε μία φωτογραφία της οικογένειάς του,
μόνο μία με τους τέσσερίς τους,
σαν να της έριχνε φως
μ' έναν προβολέα.
Δεν είναι χαζό;
Νόμιζε ότι θα μας ξεγελούσε;
Θέλω να πω...
Γιατί δεν τους σκότωσε όλους; Γιατί πέθανε μόνος;
Αν ήθελε να παγιδέψει και τους τρεις,
έπρεπε να σχεδιάσει το έγκλημα τέλεια.
Δεν καταλαβαίνω το νόημα των πράξεων του.
Ίνα.
Ηρέμησε.
Δεν σ' έχω ξαναδεί τόσο αναστατωμένη.
Τι σε εκνευρίζει;
Τα πάντα.
Όταν οι άνθρωποι
αντιμετωπίζουν ακραίες καταστάσεις,
κάποιοι ξεσπούν σε άλλους και κάποιοι στον εαυτό τους.
Ο Γιονγκχάν ήταν το δεύτερο.
Επέλεξε να αυτοκτονήσει αντί να σκοτώσει άλλους.
Μπορούσαν να πεθάνουν όλοι μαζί.
Γιατί πήρε μόνος του τη νικοτίνη;
Ίσως ήθελε αυτοί οι τρεις να υποψιαστούν και να κατηγορήσουν ο ένας τον άλλον.
Ήθελε οι κατηγορίες εναντίον τους να τους στιγματίσουν για πολύ καιρό.
Δεν ήθελε μόνο μια απλή εκδίκηση.
Για τον Γιονγκχάν, αυτοί οι τρεις ήταν οι αληθινοί δολοφόνοι.
Και πάλι, δεν μπορώ να το δεχτώ.
Φαίνεται ότι ο Γιονγκχάν ήταν καλόκαρδος.
Δεν άντεξε να δει αυτούς τους τρεις να πεθαίνουν.
Κι εσύ είσαι καλόκαρδη.
Όχι, δεν είμαι.
Το παίζεις σκληρή, αλλά είσαι ευαίσθητη.
Δεν είμαι αδύναμη, είπα.
Εντάξει, ό,τι πεις.
Πήγαινε τώρα. Έχω κανονίσει για δείπνο.
Να παίξω τον Γιονγκχάν αυτήν τη φορά;
Κάθισε.
Αυτοκτονία μεταμφιεσμένη σε φόνο.
Σαν να βγήκε από μυστήριο του Τζον Ντίκσον Καρ.
Όταν αντιμετωπίζουν ακραίες καταστάσεις,
κάποιοι ξεσπούν σε άλλους
και κάποιοι στον εαυτό τους.
Εγώ είμαι το πρώτο ή το δεύτερο;
Αν με παρατηρούσες, θα το καταλάβαινες.
Ακόμα να σιγουρευτείς;
Είμαι πολύ αδύναμος άνθρωπος.
Ώρα να ακούσω την απάντησή σου.
Είναι η τέλεια απάντηση.
Θα σου το δείξω τώρα.
Πότε το έλαβες αυτό;
Σ' αυτές τις γραμμές
έκοψαν το πτώμα του Τσιμόκ.
Πώς το ήξερε;
Ο δράστης είναι κοντά μας.
Πρέπει να τον ρωτήσουμε
γιατί άφησε τη Γιανγκχί να τον σκοτώσει.
Τα πρόσωπα των κομματιών επιτίθενται σε άλλους.
Γιατί το κάνουν αυτό;
Ποιες ήταν οι ακραίες καταστάσεις;
Γιατί πυροβολούν κούκλες σε σχήμα ανθρώπου,
κρατάνε μαλλί της γριάς και ψιθυρίζουν ειρωνικά
και χορεύουν
φορώντας περιβραχιόνιο;
Κι αν...
αυτά τα τρία πρόσωπα δεν είναι τα θύματα
αλλά οι δράστες;
Όπως στην υπόθεση του Τσόι Γιονγκχάν.
Τι;
Κι αν οι δράστες ήταν ο Γιουν Ντονγκχούν, η Λι Μιγιόνγκ κι ο Κανγκ Τσιμόκ;
Κι αν αυτοί οι τρεις ήταν οι δράστες κάποιας υπόθεσης;
Και τι γίνεται αν υπάρχουν κι άλλοι δράστες
σ' αυτήν την υπόθεση;
Έχουμε μόνο τρία κομμάτια τώρα,
αλλά μπορεί να γίνουν έξι
ή ακόμα κι εννιά.
Ποιος ξέρει όμως;
Μπορεί να 'ναι και πιο πολλά.
Καλέστε 988 ή τσατ στο www.988lifeline.org για βοήθεια.
Αναζήτηση ανά χώρα στο www.findhelpline.com.
Απόδοση: Ευγενία Τζανετοπούλου